cyanic-selkie/wikianc huggingface dataset:
มานุษยวิทยา
วิธีการศึกษาทางมานุษยวิทยา
มานุษยวิทยามิใช่การศึกษาทางวิทยาศาสตร์ที่ต้องการแสวงหากฎเกณฑ์เพียงหนึ่งเดียว แต่มานุษยวิทยาต้องการศึกษาประสบการณ์ของมนุษย์ที่มีความคิดและความเชื่อแตกต่างกัน นักมานุษยวิทยาศึกษาแบบแผนทางวัฒนธรรมจากมุมมองของคนในวัฒนธรรมเอง หรือรู้จักในนาม the native’s point of view นักมานุษยวิทยาไม่สามารถตัดสินวัฒนธรรมของคนอื่นจากแนวคิดทฤษฎีหรือใช้ความคิดของตัวเองเป็นบรรทัดฐานได้ จากประเด็นนี้ได้นำไปสู่การทบทวนระเบียบวิธีวิจัยและทฤษฎีที่นักมานุษยวิทยาเคยใช้มาในอดีต เพื่อที่จะเข้าใจวัฒนธรรมของคนอื่นโดยผ่านสายตาของคนในวัฒนธรรมนั้น นอกจากนั้น ภายในวัฒนธรรมเดียวกัน สมาชิกของกลุ่มก็อาจให้คุณค่าและแสดงออกทางวัฒนธรรมไม่เหมือนกัน สิ่งเหล่านี้คือความซับซ้อนของวัฒนธรรมที่นักมานุษยวิทยาจะต้องไม่หยุดอยู่แค่การหากฎเกณฑ์หรือแบบแผนทางวัฒนธรรม แต่จะต้องค้นหาความไม่ลงรอยที่เกิดขึ้นในวัฒนธรรมนั้นด้วย
การศึกษาความคิดและประสบการณ์ของคนแต่ละกลุ่มจึงเริ่มมีความสำคัญ ความท้าทายที่นักมานุษยวิทยาต้องเผชิญต่อจากนี้ก็คือ ระเบียบวิธีวิจัยและแนวคิดทฤษฎีอาจจะไม่ได้เป็นเครื่องพิสูจน์ "ความจริง" ของวัฒนธรรมอีกต่อไป แต่อาจเป็นเพียง "แว่นตา" ที่ถูกสร้างขึ้นภายใต้กระบวนทัศน์และความเชื่อบางแบบ แว่นตาที่นักมานุษยวิทยาใช้จึงอาจทำให้เกิดความบิดเบือนหรือมายาคติเกี่ยวกับวัฒนธรรม ฉะนั้น จึงมีการเรียกร้องให้เกิดการตรวจสอบการทำงานภาคสนาม ระเบียบวิธีวิจัย แนวคิดทฤษฎี และชาติพันธุ์วรรณา (Ethnography) อยู่เสมอๆ พร้อมๆกับตรวจสอบวิธีการสร้างความรู้ของนักมานุษยวิทยา ศาสตร์ของมานุษยวิทยาเป็นศาสตร์ที่มีลักษณะเปิดกว้าง มานุษยวิทยาต้องการทำความเข้าใจวิถีชีวิตของมนุษย์ที่เป็นเรื่องที่ทำได้ยาก ดังนั้น มานุษยวิทยาจะเริ่มต้นจากประเด็นบางประเด็น เช่น พิธีกรรม ความเชื่อ ศาสนา ไสยศาสตร์ เศรษฐกิจ การเมือง ศิลปะ เพศภาวะ ชนชั้น เครือญาติ ฯลฯ เพื่อสำรวจเข้าไปในสนามที่กว้างใหญ่ขึ้นไป ในสนามดังกล่าวมีสิ่งต่างๆโยงใยกันอย่างซับซ้อน นักมานุษยวิทยาแต่ละคนจึงเลือกที่จะสร้างความเชี่ยวชาญของตนเองผ่านประเด็นเหล่านี้แต่มีปลายทางร่วมกันคือการทำความเข้าใจวิถีชีวิตและวัฒนธรรมของมนุษย์ แม้ว่านักมานุษยวิทยาจะมีความสนใจในประเด็นที่ต่างกัน แต่ทุกคนล้วนเชื่อมโยงประเด็นที่ตนเองสนใจกับสถานการณ์ที่เป็นจริง เช่น สนใจเรื่องศาสนา นักมานุษยวิทยาก็จะทำงานวิจัยบนโจทย์ด้านศาสนาแต่ผลลัพธ์จะเป็นการทำความเข้าใจชีวิตมนุษย์ที่ขับเคลื่อนด้วยความเชื่อทางศาสนา และนักมานุษยวิทยายังชี้ให้เห็นว่าในมิติทางศาสนายังเต็มไปด้วยความสัมพันธ์ที่โยงใยถึงระบบเครือญาติ การทำมาหากิน ชนชั้น ฐานะทางสังคม เพศภาวะ และสุนทรียะ ศาสนาจึงไม่ได้ตัดขาดจากบริบทอื่นๆ สิ่งนี้คือคุณสมบัติของศาสตร์มานุษยวิทยาที่สามารถมองเห็นความเชื่อมโยงต่างๆที่เกิดขึ้นบนชีวิตมนุษย์ และยังทำให้ศาสตร์แบบนี้มองเห็นการเปลี่ยนแปลงที่เคลื่อนตัวและดำเนินไปข้างหน้าอย่างไม่มีที่สิ้นสุด
มานุษยวิทยา กับ ชาติพันธุ์วรรณา
ชาติพันธุ์วรรณา (บางสำนักเรียก ชาติพันธุ์นิพนธ์) เป็น การศึกษาวัฒนธรรมและสังคมของมนุษย์ในพื้นที่ใดพื้นที่หนึ่ง โดยผู้ศึกษาจะเข้าไปอยู่อาศัยในพื้นที่ เข้าไปพูดคุย และสังเกตอย่างมีส่วนร่วมในเหตุการณ์และกิจกรรมต่างๆของกลุ่มคนที่ศึกษาเป็นระยะเวลายาวนานและนำข้อมูลมาเขียนเรียบเรียงและอธิบายให้เห็นวิถีชีวิตของคนกลุ่มนั้น นอกจากนั้นยังหมายถึง  การศึกษาวัฒนธรรมในเชิงเปรียบเทียบและจัดระเบียบชนิดของวัฒนธรรม  ซึ่งต้องมีการพรรณนารายละเอียด งานเขียนทางชาติพันธุ์ถือว่าเป็นสิ่งสำคัญสำหรับการศึกษามานุษยวิทยาวัฒนธรรม
แม้จากการทำงานภาคสนาม นักมานุษยวิทยาจะนำมาเขียนเรียบเรียง รู้จักในนาม "ชาติพันธุ์วรรณา" (Ethnography) บางทีเรียกว่า "งานเขียนทางชาติพันธุ์" ซึ่งเป็นการอธิบายถึงวัฒนธรรมของกลุ่มคนที่ศึกษาภายใต้การตีความและการวิเคราะห์ด้วยกรอบทฤษฎีบางอย่าง  คำว่า "ชาติพันธุ์" (Ethnic) เป็นคำดั้งเดิมก่อนที่วิชามานุษยวิทยาจะสถาปนาตนเองเป็นศาสตร์สมัยใหม่ เนื่องจากการศึกษาวัฒนธรรมและชีวิตของคนในท้องถิ่นต่างๆ ได้นำไปสู่การเปรียบเทียบทางวัฒนธรรม การเปรียบเทียบนี้รู้จักในนาม "ชาติพันธุ์วิทยา" (Ethnology) ซึ่งต้องการที่จะเข้าใจว่ามนุษย์ในดินแดนต่างๆมีประวัติศาสตร์และแบบแผนการดำเนินชีวิตที่เหมือนและต่างกันอย่างไร อาจกล่าวได้ว่ากลุ่มคนที่นักมานุษยวิทยาศึกษา เป็นกลุ่มทางชาติพันธุ์ทั้งที่เคยมีอยู่ในอดีตและกลุ่มที่มีชีวิตอยู่ในปัจจบัน ซึ่งกระบวนการทำงานที่กล่าวมาข้างต้นจะช่วยปะติดปะต่อเรื่องราวทางวัฒนธรรมของกลุ่มคนเหล่านั้น
คณะเสนาธิการร่วม
คณะเสนาธิการร่วม (Joint Chiefs of Staff, ย่อ: JCS) เป็นหน่วยงานที่ปรึกษาทางทหารระดับสูงสุดในกระทรวงกลาโหมสหรัฐอเมริกาที่รับผิดชอบในทุกเรื่องที่เกี่ยวกับยุทธศาสตร์ทางทหาร คณะเสนาธิการร่วมซึ่งประกอบด้วย เสนาธิการทหารบก, ผู้บัญชาการเหล่านาวิกโยธิน, ผู้บัญชาการยุทธนาวี, เสนาธิการทหารอากาศ, ผู้บัญชาการยุทธอวกาศ และอธิบดีกรมยามชาติ ได้รับการจัดตั้งขึ้นมาโดยรัฐบัญญัติความมั่นคงแห่งชาติปี ค.ศ. 1947 และ 1949 หน่วยงานที่ปรึกษาหน่วยที่ 2 เรียกว่า สภานโยบายกองทัพ ประกอบด้วย รัฐมนตรีว่าการทบวงทหารบก, รัฐมนตรีว่าการทบวงทหารเรือ และรัฐมนตรีว่าการทบวงทหารอากาศ ทั้งฝ่ายพลเรือนและฝ่ายทหาร ทำหน้าที่เป็นที่ปรึกษาของรัฐมนตรีว่าการกระทรวงกลาโหมเกี่ยวกับปัญหานโยบายอย่างกว้าง ๆ
คณะเสนาธิการร่วมทำหน้าที่เป็นคณะที่ปรึกษาทางการทหารสูงสุดทั้งของประธานาธิบดีและของรัฐมนตรีว่าการกระทรวงกลาโหม คณะเสนาธิการร่วมกองทัพนี้ ถึงแม้ว่าได้รับการคาดหวังว่าจะเสนอทัศนะทางการทหารเป็นเอกภาพแต่ก็จะสะท้อนให้เห็นทัศนะของแต่ละเหล่าทัพได้เป็นอย่างดี ถึงแม้ว่าจะจัดตั้งกระทรวงกลาโหมมาเพื่อสร้างเอกภาพให้เกิดขึ้นในกองทัพ แต่คณะเสนาธิการร่วมนี้จะให้คำเสนอแนะที่มีความแตกต่างกัน ไม่มีความเป็นบูรณาการของเหล่าทัพตามที่รัฐบัญญัติความมั่นคงแห่งชาติได้ตั้งเป้าหมายเอาไว้ เพราะฉะนั้นสถาบันคณะเสนาธิการร่วมนี้ จึงถูกวิพากษ์วิจารณ์ว่ายังไม่สามารถสร้างความเอกภาพ ยังปล่อยให้มีการแข่งขันระหว่างเหล่าทัพ มีการแย่งชิงงบประมาณ และมีความคิดการแบ่งแยกงานกันทำระหว่างเหล่าทัพ ซึ่งทำให้ยากที่เกิดแนวทางทางยุทธศาสตร์ที่กระจ่างชัดได้
เมต 107
เมต 107 (MET 107) (อ่านว่า เมต วัน-โอ-เซเว่น) เป็นหนึ่งในสถานีส่วนกลางของ สถานีวิทยุ อสมท เอ็มคอต เรดิโอ เน็ตเวิร์ก ของ บริษัท อสมท จำกัด (มหาชน) ออกอากาศในระบบ FM ความถี่ 107 MHz มีพื้นที่ออกอากาศครอบคลุมในเขตกรุงเทพมหานคร และปริมณฑล ออกอากาศตลอด 24 ชั่วโมง สถานีวิทยุ อสมท เอ็มคอต เรดิโอ เน็ตเวิร์ก ดำเนินการผลิตรายการโดย บริษัท อสมท จำกัด (มหาชน) และมี นายจามร จีระแพทย์ เป็นผู้บริหารคลื่น
ประวัติของวิทยุ
ราวกลางปี พ.ศ. 2545 วิทยุคลื่น 107.0 เมกะเฮิร์ตซ์ เดิมเป็นชื่อ "โมเดิร์น เรดิโอ 107 เมโทรโพลิส" (Modern Radio 107 Metropolis) เป็นคลื่นวิทยุเพลงสากลต่างประเทศในยุค 80 - 90 นำมาเปิดเพลงอย่างต่อเนื่องตลอด 24 ชม. นอกจากนั้นแล้ว มีถ่ายทอดเสียงในข่าวต้นชั่วโมงจากสำนักข่าวในต่างประเทศชั้นนำ เช่น ABC Radio, BBC Radio, NHK Radio เป็นต้น จะมีการสลับสับเปลี่ยนทุกต้นชั่วโมง ใน 5 ปีต่อมา จึงมีมาการเปลี่ยนแปลงรูปแบบและเปลี่ยนชื่อใหม่เป็น เมต 107 (MET 107) ซึ่งเป็นคลื่นวิทยุแนวเพลงสากลจากต่างประเทศ มาจนถึงปัจจุบัน
แหล่งข้อมูล
เว็บไซต์ MET 107
พันศักดิ์ วิญญรัตน์
ในช่วงปี พ.ศ. 2531 ถึง พ.ศ. 2534 พันศักดิ์ เคยดำรงตำแหน่งเป็น ประธานที่ปรึกษานายกรัฐมนตรี พลเอก ชาติชาย ชุณหะวัณ มาก่อน และอยู่เบื้องหลังนโยบายที่มีชื่อเสียงของรัฐบาลชาติชาย คือ "นโยบายเปลี่ยนสนามรบเป็นสนามการค้า" และเคยดำรงตำแหน่งเป็น ที่ปรึกษา (นายแพทย์ สุรพงษ์ สืบวงศ์ลี) รองนายกรัฐมนตรี และ รัฐมนตรีว่าการกระทรวงการคลัง ในรัฐบาลสมัคร สุนทรเวช
พันศักดิ์ มีลักษณะเด่นในการแต่งกายที่เป็นเอกลักษณ์คือการ ผูกหูกระต่าย ซึ่งทำให้บางครั้งสื่อมวลชนเรียกพันศักดิ์ว่า "หูกระต่าย"
ประวัติ
พันศักดิ์ วิญญรัตน์ เกิดวันที่ 19 สิงหาคม พ.ศ. 2486 เป็นบุตรชายคนที่ 2 ของ ประยูร วิญญรัตน์ อดีตข้าราชการกระทรวงการคลัง ที่ช่วยวางรากฐานการตั้งสำนักงานธนาคารชาติไทย กระทรวงการคลัง (ปัจจุบันคือ ธนาคารแห่งประเทศไทย) ซึ่งต่อมาได้เข้าเป็น กรรมการบริหาร ธนาคารกรุงเทพ กับสุโรจน์ วิญญรัตน์ อดีตรองประธานกรรมการธนาคารนครหลวงไทย ในยุคกอบกู้กิจการ จากการชักชวนของ บุญชู โรจนเสถียร ที่เป็นลูกศิษย์ของประยูรที่ มหาวิทยาลัยธรรมศาสตร์ เนื่องจากประยูรมีบทบาทสำคัญในการผลักดันธนาคารกรุงเทพ ให้มีระบบธนาคารสาขา ขึ้นในประเทศไทยเป็นครั้งแรก และประยูรได้ดำรงตำแหน่ง กรรมการธนาคารกรุงเทพ อยู่เป็นเวลานาน ทำให้ตระกูลวิญญรัตน์ ของพันศักดิ์ มีความใกล้ชิดกับผู้บริหารธนาคารกรุงเทพ มาจนถึงปัจจุบัน
พันศักดิ์ มีพี่ชายเป็นนักธุรกิจคือ สรดิษ วิญญรัตน์ กรรมการอิสระ และกรรมการตรวจสอบ บริษัท โรงพยาบาลบำรุงราษฎร์ จำกัด (มหาชน) และมีพี่สาวคือ ศรี ตุลานันท์ (สมรสกับ เดชา ตุลานันท์ อดีตกรรมการรองผู้จัดการใหญ่ ธนาคารกรุงเทพ)
พันศักดิ์ เป็นศิษย์เก่า วชิราวุธวิทยาลัย ต่อมาสำเร็จการศึกษาระดับ ปริญญาตรี ด้านกฎหมายระหว่างประเทศ จาก มหาวิทยาลัยลอนดอน (University of London) ประเทศอังกฤษ
การทำงาน
หลังจากสำเร็จการศึกษาจากมหาวิทยาลัยลอนดอน พันศักดิ์ได้เข้าทำงานในฝ่ายวิชาการ ของธนาคารกรุงไทย แต่ทำงานอยู่เพียงช่วงสั้น ๆ ก็ลาออก หลังจากนั้นได้ทำงานเป็นนักข่าวหนังสือพิมพ์ภาษาอังกฤษรายวัน Bangkok World (ปัจจุบันรวมกิจการกับบางกอกโพสต์) ต่อมาพันศักดิ์ได้ไปใช้ชีวิตที่สหรัฐอเมริกาเกือบ 10 ปี มีภรรยาคนแรกเป็นชาวสหรัฐอเมริกา ซึ่งเป็นสมาชิกตระกูลใหญ่ในสังคมอเมริกัน และเป็นที่ปรึกษาให้กับ NM Rothschild & Sons Co.,Ltd.
กิจการหนังสือพิมพ์
ในปี พ.ศ. 2513 ได้ร่วมกับเพื่อนทำนิตยสาร "จัตุรัส" รายเดือน และในปี พ.ศ. 2518 ได้จัดทำหนังสือพิมพ์จัตุรัสรายสัปดาห์ มีการลงเนื้อหาต่อต้านฐานทัพสหรัฐอเมริกาในประเทศไทย ทำให้ถูกมองเป็นหนังสือพิมพ์ฝ่ายซ้าย และมีปัญหาต้องปิดกิจการและเปิดใหม่ในชื่อเดิมหลายครั้ง ต่อมาในเหตุการณ์ 6 ตุลา พ.ศ. 2519 หนังสือพิมพ์จัตุรัสถูกสั่งปิดอีกครั้ง และพันศักดิ์ วิญญรัตน์ ในฐานะบรรณาธิการ ถูกจำคุกในข้อหาภัยสังคม ก่อนจะได้รับการปล่อยตัวในเวลาต่อมา เนื่องจากทางการได้รับการร้องขอจากสหรัฐอเมริกาโดยตรง
งานการเมือง
พันศักดิ์ได้รับการเชิญร่วมคณะที่ปรึกษานายกรัฐมนตรี พลเอก ชาติชาย ชุณหะวัณ โดยดำรงตำแหน่ง ประธานที่ปรึกษานายกรัฐมนตรี ระหว่างปี พ.ศ. 2531–2534 เป็นหัวหน้าทีมที่ปรึกษาที่รู้จักกันในชื่อ "ที่ปรึกษาบ้านพิษณุโลก" ซึ่งประกอบด้วยสมาชิกที่มีชื่อเสียงหลายคน เช่น หม่อมราชวงศ์สุขุมพันธุ์ บริพัตร ณรงค์ชัย อัครเศรณี ชวนชัย อัชนันท์ บวรศักดิ์ อุวรรณโณ สุรเกียรติ์ เสถียรไทย ไกรศักดิ์ ชุณหะวัณ ร่วมด้วย ชัยอนันต์ สมุทวณิช วิษณุ เครืองาม และนักวิชาการอีกจำนวนมาก คณะที่ปรึกษาพิษณุโลก มีผลงานที่มีชื่อเสียงคือ นโยบายเปลี่ยนสนามรบเป็นสนามการค้า
ต่อมาคณะที่ปรึกษาดังกล่าวต้องยุติบทบาทลงภายหลัง เหตุการณ์รัฐประหาร โดยคณะรักษาความสงบเรียบร้อยแห่งชาติ (รสช.) ในปี พ.ศ. 2534 ซึ่งมีการระบุถึงกรณี รัฐบาลเป็นเผด็จการรัฐสภา นายกรัฐมนตรีและรัฐมนตรีพรรคร่วมรัฐบาลและคณะที่ปรึกษาบ้านพิษณุโลก ใช้อุบายแยบยลทางการเมือง สร้างภาพลวงตาประชาชนว่าเป็นประชาธิปไตย เป็นเหตุผลข้อ 3 ในทั้งหมด 5 ข้อที่ทำให้คณะ รสช. กระทำรัฐประหาร
พันศักดิ์ วิญญรัตน์ กลับมาปรากฏอีกครั้งตัวภายหลังการชนะเลือกตั้งของพรรคพลังประชาชน โดยได้เข้าร่วมคณะที่ปรึกษาของรัฐบาลสมัคร สุนทรเวช
กงสี
กงสี เป็นคำถอดเสียงภาษาฮกเกี้ยนหมายถึง "บริษัท" โดยเฉพาะอย่างยิ่งธุรกิจที่ก่อตั้งเป็นบริษัท แต่คำนี้อาจมีความหมายอื่นภายใต้บริบทประวัติศาสตร์ต่าง ๆ  ส่วนใหญ่ทราบกันว่ากงสีเป็นองค์การทางสังคมหรือความเป็นหุ้นส่วนแบบจีน แต่ยังใช้กับสถาบันของจีนอีกหลายแบบ ในหมู่ชาวจีนโพ้นทะเล คำว่ากงสีใช้หมายถึงทั้งองค์การของแซ่ (clan) ซึ่งสมาชิกมีบรรพบุรุษเดียวกัน และสโมสรสังคมสำหรับชาวจีนเข้าเมืองที่มาจากมณฑลเดียวกัน หลังคริสต์ศตวรรษที่ 19 องค์การเหล่านี้เรียกว่า ฮุยกวน (會館)
ชะฮ์อาลัม
ชะฮ์อาลัม (Shah Alam) เป็นเมืองหลวงของรัฐเซอลาโงร์ ประเทศมาเลเซีย ได้เป็นเมืองหลวงของรัฐแทนที่กัวลาลัมเปอร์เมื่อปี ค.ศ. 1978 เนื่องจากกัวลาลัมเปอร์ได้ตั้งเป็นดินแดนสหพันธ์เมื่อ ค.ศ. 1974 ชะฮ์อาลัมเป็นเมืองแรกที่ได้รับการวางผังเมืองของมาเลเซียหลังได้รับอิสรภาพจากอังกฤษใน ค.ศ. 1957
ประชากร
ใน ค.ศ. 2010 เมืองนี้มีประชากร 541,306 คน และแบ่งกลุ่มชาติพันธุ์ได้ดังนี้
อัปเปอร์วอลตา
อัปเปอร์วอลตา (Upper Volta) เป็นชื่อเก่าของประเทศบูร์กินาฟาโซ อาจหมายถึง
พระราชพิธีมหามงคลเฉลิมพระชนมพรรษา 3 รอบ 5 ธันวาคม 2506
ระวังสับสนกับ พระราชพิธีมหามงคลเฉลิมพระชนมพรรษา 3 รอบ 1 มกราคม 2460
ระวังสับสนกับ พระราชพิธีมหามงคลเฉลิมพระชนมพรรษา 3 รอบ 8 พฤศจิกายน 2472
ระวังสับสนกับ พระราชพิธีมหามงคลเฉลิมพระชนมพรรษา 3 รอบ 12 สิงหาคม 2511
พระราชพิธีมหามงคลเฉลิมพระชนมพรรษา ครบ 3 รอบพระนักษัตร เป็นพระราชพิธีที่จัดขึ้น เพื่อเป็นการเฉลิมฉลองเนื่องในโอกาสที่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 3 รอบ ในวันที่ 5 ธันวาคม พุทธศักราช 2506
พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงมี หมายกำหนดการจัดงาน พระราชพิธีมหามงคลเฉลิมพระชนมพรรษา 3 รอบ ในระหว่าง วันที่ 29-31 ตุลาคม และ วันที่ 5 - 7 ธันวาคม พุทธศักราช 2506 รวมทั้งสิ้น 8 วัน
พระราชพิธีนี้ จัดขึ้นโดย สำนักพระราชวัง ตามพระบรมราชโองการดำรัสสั่ง ดังปรากฏเป็นเหตุการณ์ ดังต่อไปนี้
วันอังคารที่ 29-วันพุธที่ 30 ตุลาคม พุทธศักราช 2506
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปยัง พระอุโบสถ วัดพระศรีรัตนศาสดาราม ในการ พระราชพิธีหล่อพระพุทธปฏิมาชัยวัฒน์ประจำรัชกาล เนื่องในวโรกาสพระราชพิธีมหามงคลเฉลิมพระชนมพรรษา ครบ 3 รอบพระนักษัตร
วันพฤหัสบดีที่ 31 ตุลาคม พุทธศักราช 2506
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปยัง พระที่นั่งอมรินทรวินิจฉัย ในการ พระราชพิธีฉลองสมโภชพระพุทธปฏิมาชัยวัฒน์
วันพฤหัสบดีที่ 5 ธันวาคม พุทธศักราช 2506
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประทับ ณ พระที่นั่งพุตตานกาญจนสิงหาสน์บนพระราชบัลลังก์เสด็จออกมหาสมาคม ณ พระที่นั่งอมรินทรวินิจฉัย ทรงพระกรุณาโปรดเกล้าโปรดกระหม่อมให้ พระบรมวงศานุวงศ์ คณะรัฐมนตรี ประธานรัฐสภา และข้าราชบริพารเฝ้าทูลละอองธุลีพระบาทถวายพระพรชัยมงคล ครั้นเมื่อมีพระราชดำรัสตอบจบ ชาวม่านปิดพระวิสูตร พนักงานให้สัญญาน ชาวพนักงานประโครมแตร กองเกียรติยศถวายความเคารพ แตรวงบรรเลงเพลงสรรเสริญพระบารมี เสด็จพระราชดำเนินสู่พระที่นั่งไพศาลทักษิน ทรงฉายพระบรมฉายาลักษณ์ พร้อมสมเด็จพระนางเจ้าสิริกิติ์ พระบรมราชินีนาถ, พระบาทสมเด็จพระวชิรเกล้าเจ้าอยู่หัว (พระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ), สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี (พระอิสริยยศ สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์), สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี
จากนั้นในช่วงบ่าย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จพระราชดำเนิน ไปยัง พระอุโบสถ วัดพระศรีรัตนศาสดารามทรงรับการถวายพระพร จาก บรรพชิตจีนนิกาย และอนัมนิกาย ที่มุขหน้า พระอุโบสถ จากนั้น พระสงฆ์ 5 รูป สวด "นวัคคหายุสมธัมม์" ทรงบูชาเทวดานพเคราะห์ และพระราชทานสังคหวัตถุ แก่ข้าทูลละอองทุลีพระบาทสูงอายุ จากนั้น เสด็จพระราชดำเนินไปยัง พระที่นั่งอมรินทรวินิจฉัย ทรงสถาปนาสมณศักดิ์ เจริญพระพุทธมนต์ เสร็จแล้ว พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทาน เครื่องราชอิสริยาภรณ์ปฐมจุลจอมเกล้าและเครื่องราชอิสริยาภรณ์ต่าง ๆ แก่ข้าราชการ
วันศุกร์ที่ 6 ธันวาคม พุทธศักราช 2506
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปยัง พระที่นั่งอมรินทรวินิจฉัย ในการ พระราชพิธีถวายภัตตาหารเพลแด่พระสงฆ์ และเสด็จพระราชดำเนิน ไปยังพระที่นั่งราชฤดี ทรงเครื่องเศวตพัสตร์ ประทับบนพระแท่นพระมุรธาภิเษกสนาน ในการพระราชพิธีสรงพระมุรธาภิเษก สมเด็จพระสังฆราชถวายน้ำพระพุทธมนต์ด้วยครอบพระกริ่ง พระราชวงศ์ผู้ใหญ่ทูลเกล้าทูลกระหม่อม ถวายน้ำพระพุทธมนต์ด้วยพระเต้าเบญจคัพย์รัชกาลที่ 5 และพระครูวามเทพมุนี ถวายน้ำเทพมนตร์ด้วยพระมหาสังข์ตามขัตติยราชประเพณี
จากนั้นช่วงบ่าย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปยัง พระที่นั่งจักรีมหาปราสาท ทรงพระกรุณาโปรดเกล้าโปรดกระหม่อม ให้ คณะทูตานุทูตต่างประเทศ และ ผู้แทนกงสุล เฝ้าทูลละอองธุลีพระบาท ถวายพระพรชัยมงคล
วันเสาร์ที่ 7 ธันวาคม พุทธศักราช 2506
ทรงพระกรุณาโปรดเกล้าฯ ให้จัดพระราชพิธีเสด็จพระราชดำเนินเลียบพระนครโดยกระบวนพยุหยาตราทางสถลมารค พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเครื่องแบบจอมทัพ ประทับพระที่นั่งราชยานพุดตานทอง เสด็จพระราชดำเนินไปทรงบูชาพระรัตนตรัย ณ พระอุโบสถ วัดบวรนิเวศวิหาร
รัฐพิธี
รัฐบาลไทยได้เตรียมการจัดรัฐพิธี เนื่องในวโรกาสมหามงคลเฉลิมพระชนมพรรษา 3 รอบ 5 ธันวาคม 2506 โดยมีรายละเอียด ดังต่อไปนี้
รถไฟใต้ดินฮาร์บิน
รถไฟใต้ดินฮาร์บิน เป็นเส้นทางรถไฟใต้ดินในเมืองฮาร์บิน ประเทศจีน เริ่มดำเนินการตั้งแต่วันที่ 26 กันยายน ค.ศ. 2013 โดยเปิดให้บริการสาย 1 ระยะทาง 17.47 km จำนวน 17 สถานี
ปราวาสแตติน
ปราวาสแตติน (pravastatin หรือ Pravachol&reg หรือ Selektine&reg) เป็นยาในกลุ่มสแตติน ใช้รักษาคอเรสเตอรอลสูง และป้องกันโรคคาร์ดิโอวาสคูลาร์ สกัดได้จากเชื้อราโนคาร์เดีย ออโตโทฟิกา (Nocardia autotrophica)โดยนักวิจัย Sankyo Pharma Inc. และนำออกจำหน่ายออกญี่ปุ่นโดยบริษัทยา Bristol-Myers Squibb
วัดราษฎร์สามัคคี (ตำบลโพนทราย)
วัดราษฎร์สามัคคี เดิมมีชื่อว่า  วัดโพธิ์ไทร ตั้งอยู่หมู่ที่ 3 ตำบลโพนทราย อำเภอเมืองมุกดาหาร จังหวัดมุกดาหาร สังกัดคณะสงฆ์มหานิกาย โดยมี เจ้าคุณพระยา มาก่อสร้างวัดในสมัยนั้น ในพื้นที่ 3 ไร่ 80 ตารางวา  สิ่งก่อสร้างในวัดมี กุฎิสงฆ์ 2 หลัง ศาลาการเปรียญ กว้าง 16 เมตร ยาว 26 เมตร 1 หลัง โรงครัว 1 หลัง ห้องสุขา 8 ห้อง อุโบสถ 1 หลัง
วัดราษฎร์สามัคคีตั้งวัด เมื่อ พ.ศ. 2456 ได้รับพระราชทานวิสุงคามสีมา เมื่อ พ.ศ. 2458 เขตวิสุงคามสีมายาว 5 วา 2 ศอก 1 คืบ 4 นิ้ว  กว้าง 4 วา 1 ศอก 1 คืบ
ก่อสร้างอุโบสถครั้งแรก เมื่อปี พ.ศ. 2440 โดยเจ้าคุณพระยาและสมโภชน์เมื่อปี พ.ศ. 2456 สร้างอุโบสถครั้งที่ 2 เมื่อปี พ.ศ. 2514 จนแล้วเสร็จเมื่อปี พ.ศ. 2517 สร้างอุโบสถครั้งที่3เมื่อปี พ.ศ. 2540 จนแล้วเสร็จเมื่อปี พ.ศ. 2544 โดยใช้งบประมาณทั้งสิ้น 1,033,354 บาท (หนึ่งล้านสามหมื่นสามพันสามร้อยบาทถ้วน)
สายซางามิ
สายซางามิ (相模線 (Sagami-sen)) เป็นเส้นทางรถไฟในจังหวัดคานางาวะ ประเทศญี่ปุ่น บริหารงานโดยบริษัทรถไฟญี่ปุ่นตะวันออก เส้นทางเริ่มต้นจากสถานีรถไฟฮาชิโมโตะ เมืองซางามิฮาระ วิ่งขนานกับแม่น้ำซางามิ สิ้นสุดที่สถานีรถไฟชิงาซากิ เมืองชิงาซากิ รวมระยะทาง 33.3 กิโลเมตร
ขบวนรถไฟ
รถไฟทุกขบวนให้บริการโดย 205-500 ซีรีส์ 4 ตู้ EMUs
อิเซไก โชกัง วะ นิโดเมะ เดซุ
อิเซไก โชกัง วะ นิโดเมะ เดซุ เป็นซีรีส์ไลต์โนเวลญี่ปุ่น เขียนโดยคาซูฮะ คิชิโมโตะ และวาดภาพประกอบโดย 40ฮาระ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมีนาคม พ.ศ. 2558 ถึงธันวาคม พ.ศ. 2559 ตามด้วยบทส่งท้าย 9 บทระหว่างเดือนกุมภาพันธ์ พ.ศ. 2560 ถึงตุลาคม พ.ศ. 2563 ภายหลังสำนักพิมพ์ฟูตาบาชะได้รับลิขสิทธิ์ตีพิมพ์เป็นหนังสือในเครือมอนสเตอร์บุงโกะทั้งหมด 5 เล่มตั้งแต่เดือนตุลาคม พ.ศ. 2558 ถึงกรกฎาคม พ.ศ. 2560 มังงะดัดแปลงวาดภาพโดยอาราชิยามะ เผนแพร่ออนไลน์ทางเว็บคอมิกแอ็กชันของสำนักพิมพ์ฟูตาบาชะตั้งแต่เดือนมิถุนายน พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโอเอล ออกอากาศตั้งแต่เดือนเมษายนถึงมิถุนายน พ.ศ. 2566
กลยุทธ์ต้นไม้ผลิดอก
กลยุทธ์ต้นไม้ผลิดอก หรือ ซู่ซ่างไคฮวา (Deck the tree with false blossoms; ) เป็นกลยุทธ์ที่มีความหมายถึงการใช้แนวรบของพันธมิตร มาสร้างแนวรบป้องกันที่จะกลายเป็นประโยชน์อย่างยิ่งแก่ตนเอง แม้กองกำลังทหารจะเล็กน้อยก็สามารถทำให้แลดูเสมือนกองกำลังทหารที่ใหญ่โตได้ ดุจเดียวกับนกอินทรีที่ผกผินบินอยู่ในอากาศ เมื่อกางปีกทั้งสองข้างออกก็ช่วยทำให้นกอินทรีแลดูมีท่วงท่าที่สง่าและน่าเกรงขาม เฉกเช่นเดียวกับต้นไม้ที่ไร้ซึ่งดอกแลผล เมื่อนำดอกไม้มาเสียบติดไว้ทำให้ดูสวยงามขึ้น ผู้ที่ไม่ทันสังเกตก็จะไม่รู้ว่าดอกไม้ไม่ใช่ของจริง เป็นเพียงการสร้างสิ่งบังหน้าเพื่อสบโอกาสในการเคลื่อนไหว ตัวอย่างการนำเอากลยุทธ์ต้นไม้ผลิดอกไปใช้ได้แก่โจโฉที่ฉวยจังหวะและโอกาสอาศัยพระนามของพระเจ้าหองจูเปียนบังหน้าในการนำกองกำลังทหารปราบปรามแคว้นต่าง ๆ ที่ไม่ยอมขึ้นแก่ตนเอง
วันเดอร์วูแมน
วันเดอร์วูแมน (Wonder Woman) หรือ สาวน้อยมหัศจรรย์ เป็นตัวละครการ์ตูนจาก ดีซีคอมมิกส์ เป็นหญิงสาวเผ่าอเมซอนจากดินแดนที่มีชื่อว่า เทอมิสกีร่า เกาะสวรรค์ที่ไม่มีผู้ชายอยู่อาศัยเลย วันเดอร์วูแมน มีพลังพิเศษคล้ายกับซูเปอร์แมนโดยการรับพรจากเทพเจ้ากรีก ในชีวิตปกติเป็นหญิงสาวชื่อ ไดอาน่า พรินซ์ และมีศักดิ์เป็นเจ้าหญิงแห่งนครเทอมิสกีร่า หนังสือการ์ตูนวันเดอร์วูแมนถูกตีพิมพ์ครั้งแรกเมื่อปี ค.ศ. 1941 จากการออกแบบของ วิลเลี่ยม เมาล์ตัน มาร์สตัน (คนเดียวกับผู้คิดค้นเครื่องจับเท็จ).
วันเดอร์วูแมนเป็นสาวพรหมจรรย์ สวมชุดมีสีแดง กางเกงน้ำเงินลายจุดรูปดาวสีขาว คล้ายธงชาติสหรัฐอเมริกา มีกำไลเงินอยู่ที่ข้อมือสามารถปัดป้องลูกกระสุนได้ และมีบ่วงที่ทำให้ผู้ถูกรัดพูดความจริงออกมาได้ นอกจากนี้เธอยังมีพาหนะประจำตัวเป็น เจ็ทล่องหน
ภาพยนตร์ชุดทางทีวีเรื่อง วันเดอร์วูแมน นำแสดงโดยลินดา คาร์เตอร์ ออกอากาศทางช่องเอ็นบีซีและซีบีเอสจำนวน 3 ฤดูกาล ระหว่างปี 1976 ถึง 1979 นอกจากนี้ วันเดอร์วูแมนยังมีบทบาทเด่นในภาพยนตร์การ์ตูนชุดเรื่อง จัสติสลีก และถูกสร้างเป็นภาพยนตร์แอนิเมชั่นเรื่อง สาวน้อยมหัศจรรย์ (Wonder Woman) ออกจำหน่ายในรูปแบบดีวีดีและบลูเรย์ในปี 2009 ซึ่งในประเทศไทยนำเข้าและจัดจำหน่ายในรูปแบบวีซีดีและดีวีดีโดยบริษัทแคททาลิส์ อัลลายแอนซ์
กัล กาด็อท สวมบทเป็นวันเดอร์วูแมนปรากฏตัวในจักรวาลขยายดีซีในภาพยนตร์ได้แก่แบทแมน ปะทะ ซูเปอร์แมน แสงอรุณแห่งยุติธรรม, วันเดอร์ วูแมน, จัสติซ ลีก, วันเดอร์ วูแมน 1984
ต้นกำเนิดของวันเดอร์วูแมน
ตามต้นกำเนิดดั่งเดิมแล้วเธอเป็นลูกสาวของราชินีฮิปโปลิต้า เกิดจากดินที่ถูกนำมาปั้นแล้วชุบให้มีชีวิตโดยเทพอะธีน่า เจ้าหญิงไดอาน่ากลายเป็นวันเดอร์วูแมนและได้ออกจากเกาะมีสกีร่า ในช่วงสงครามโลกครั้งที่หนึ่ง จากการที่ สตีฟ เทรเวอร์ นักบินสหรัฐทำเครื่องบินตกบริเวณเกาะเทอมิสกีร่า ราชินีฮิปโปลิต้าจึงจัดงานประลองคัดเลือกผู้ที่เหมาะสมเพื่อพาสตีฟไปส่งยังสหรัฐอเมริกา
ปริศนา! นักล่าผี
'''ปริศนา! นักล่าผี''' (The Ghosthunt) เดิมเป็น นวนิยาย แนวสืบสวน-ลึกลับ ผลงานการประพันธ์ของ ฟูยูมิ โอโนะ ต่อมาได้ถูกเขียนเป็น มังงะ โดย ชิโฮะ อินาดะซึ่งฉบับมังงะ เคยลงตีพิมพ์ในนิตยสาร Amie ตั้งแต่ฉบับประจำเดือนมกราคม พ.ศ. 2541 จนกระทั่ง Amie หยุดวางแผง จึงได้ย้ายมาลงตีพิมพ์ต่อในนิตยสารนากาโยชิ ตั้งแต่เนื้อเรื่องในรวมเล่มฉบับที่ 6 เป็นต้นมา จนถึงปัจจุบัน
เรื่อง "ปริศนา! นักล่าผี" ได้ถูกนำไปทำเป็นภาพยนตร์การ์ตูนเอนิเมะชันโดยสตูดิโอ J.C. Staff มี เร มาโนะ เป็นผู้กำกับ รวมความยาวทั้งหมด 25 ตอน และเริ่มฉายตั้งแต่วันที่ 3 ตุลาคม พ.ศ. 2549
เนื้อเรื่อง
เป็นเรื่องราวการล่าผีของนักล่าผีหนุ่มหล่อที่สุดแสนจะเชื่อมั่นในตัวเอง จนได้ฉายาว่า "นาล" ที่มาจากคำว่า "นาลซิสต์ (หลงตัวเอง) " และมาอิผู้ช่วยที่มีพลังจิตแฝงอยู่ และฝันเห็นนาลมาคอยเตือนทุกครั้ง รินอนเมียวจิ (ผู้บำเพ็ญของลัทธิอนเมียวโด ผู้ใช้ศาสตร์ชั้นสูงของประเทศจีน) และหลวงพี่ พระที่โคยาซัง, มาซึซากิ อายาโกะ ที่เป็นมิโกะ, จอห์น บราว เอ็กโซซิสต์ที่พูดภาษาญี่ปุ่นสำเนียงคันไซ, ฮาระ มาซาโกะ หมอผีและร่างทรงที่เก่งมากคนหนึ่ง และยาซึฮาระ โอซามุ นักเรียนม.ปลายที่มีส่วนร่วมในคดีที่ 4 เป็นต้นไป
คดีที่ 1: มีวิญญาณชั่วร้ายอยู่มากมาย!?
นาลได้รับวานให้มาช่วยสืบหาสาเหตุที่ทำให้เกิดเรื่องราวแปลกๆ ที่ทำให้ไม่สามารถทำลายตึกเรียนเก่าของโรงเรียนแห่งหนึ่งได้ (หลังคาถล่มตอนทุบตึก มีคนพบศพเด็กในอาคารแต่เป็นการลักพาตัว อาจารย์ฆ่าตัวตายเพราะหนีหนี้ รถบรรทุกเบรกแตกเพราะคนขับดื่มสุรา มีคนเสียชีวิต 2 ศพ)  ที่โรงเรียนแห่งนี้นาลได้พบกับ ทานิยาม่า มาอิ นักเรียนของโรงเรียนที่ทำกล้องที่นาลติดตั้งไว้พัง แถมยังไปทำให้ ริน ผู้ช่วยคนสำคัญของนาลได้รับบาดเจ็บ จนมาอิตกกระไดพลอยโจนมาเป็นผู้ช่วยของนาล แต่บุคคลที่ถูกขอร้องให้มาช่วยในการคลีคลายคดีนี้ไม่ได้มีแต่นาล แต่ยังมี ทาคิงาว่า โฮโช พระที่โคยาซัง(ถูกเรียกว่า หลวงพี่), มาซึซากิ อายาโกะ ที่เป็นมิโกะ, จอห์น บราว เอ็กโซซิสต์ชาวออสเตรเลียที่พูดภาษาญี่ปุ่นสำเนียงคันไซ และ ฮาระ มาซาโกะ หมอผีและร่างทรงที่เก่งมากคนหนึ่ง
ทั้ง 6 คนช่วยกันไขคดีที่โรงเรียนของมาอิ และมีคุโรดะเพื่อนร่วมห้องของมาอิอ้างว่าตัวเองเห็นผี และก็เกิดเหตุการณ์โฟโตไกสต์ แต่เหตุการณ์ทั้งหมดก็ถูกนาลเปิดเผยว่าแท้ที่จริงแล้วเกิดจากการยุบตัวของแผ่นดินทำให้ตึกทรุดตัวลง แต่เหตุการณ์โฟโตไกสต์นั้นเป็นเพราะจิตของคุโรดะที่สั่งให้เกิดเหตุการณ์ขึ้น หลังจากที่คลีคลายคดีได้ทุกคนก็ได้แยกย้ายกันกลับไป แต่วันหนึ่งได้มีโทรศัพท์ถึงมากิ ที่โทรมาชวนให้มากิไปทำงานพิเศษที่บริษัท SPR [Shibuya Psychic Research] ของนาล
คดีที่ 2: บ้านตุ๊กตา
โมริชิตะ โนริโกะ มาขอร้องให้นาลมาช่วยตรวจสอบบ้านที่ตัวเองพักอยู่ซึ่งเป็นบ้านที่พี่ชายซื้อ ที่มีนานะภรรยาใหม่ของพี่ชาย และอายามิลูกของพี่ชาย เพราะเกิดเหตุการณ์แปลกๆ ทั้งเสียงเคาะประตูในห้องที่ไม่มีคนอยู่ ประตูเปิดปิดเอง เฟอร์นิเจอร์สั่นเอง นาลรับงานนี้โดยมีหลวงพี่และอายาโกะร่วมด้วย นาลใช้วิธีสะกดจิตทั้ง 3 คนในบ้านเพื่อตรวจสอบว่าเป็นโฟโตไกสต์ที่มนุษย์ทำรึป่าว แต่ปรากฏการแปลกๆ ก็ทำให้ลงความเห็นได้ทันทีว่าไม่ใช่
นาลจึงขอความช่วยเหลือไปที่จอห์นและมาซาโกะ สาเหตุของเหตุการณ์ทั้งหมดคือการที่มีวิญญาณผู้หญิงที่ฆ่าตัวตายเพราะสูญเสียลูกสาว ทำให้เธอทำให้เด็กทุกคนที่อายุไม่เกิน 10 ขวบที่มาอยู่ที่บ้านหลังนี้เสียชีวิต นาลจึงเริ่มการไล่ผีอีกครั้งโดยใช้ฮิโตะงาตะ (การใช้ไม้จากต้นคิริทำเป็นรูปคนและเขียนวันชาตะ มรณะ ของโทมิโกะ) ทำให้ผีผู้เป็นแม่ได้ลูกสาวคืนจึงไปเกิดใหม่พร้อมเด็กๆ ที่ตายในบ้าน
คดีที่ 3: นักสาปแช่งหลังเลิกเรียน
หลวงพี่เข้ามาของร้องนาลให้รับทำคดีๆ ในโรงเรียนที่นาลเคยปฏิเสธงานไป นาลเริ่มที่การฟังเรื่องราวแปลกที่เด็กในโรงเรียนขึ้นมาเล่าให้ฟัง จนนาลต้องเรียกกำลังเสริม และก็มีนักเรียนเล่าเรื่อง คาไซ จิอาคิ เด็กที่มีพลังจิตสามารถงอช้อนได้ให้ฟัง นาลไปตรวจสอบเรื่องของเด็กคนนั้นจึงรู้ว่าเด็กคนนั้นเป็นพวกเกลารีนี่ (พวกที่เชื่อว่าตัวเองมีพลังจิต แต่จริงเป็นเพียงพลังชั่วคราว) มาอิอยู่กับนาลในฐาน(นาลเป็นโกสต์ฮันเตอร์ที่ไม่มีพลังวิญญาณเลย จึงใช้เครื่องมีสมัยใหม่พวกกล้องและเครื่องมีตรวจจับพลังงานเหนือธรรมชาติ จึงต้องมีห้องที่เป็นฐานไว้สำหรับติดตั้งเครื่องมมือต่างๆ ) ได้มีวิญญาณผู้หญิงผมยาวโผล่มาจากเพดาน
มาอิหลุดปากเรื่องการสาปแช่งโดยใช้ตุ๊กตาฟางทำให้นาลนึกถึงศาสตร์การสาปแช่งเอนมิ (การเขียนชื่อของผู้ต้องการสาปลงบนตุ๊กตาแล้วเอาไปฝังในดิน เป็นการของให้วิญญาณช่วยสาปแข่งแทน) มาอิและนาลพบตุ๊กตาสาปแช่งจำนวนมากเพราะมาอิตกลงไปในท่อน้ำ นาลคลี่คลายคดีทั้งหมดได้และพบว่าคนที่ทำการสาปแช่งคืออาจารย์อุบุซึนะ เค อาจารย์ที่คอยช่วนคาไซและเธอเองก็เป็นเกลารีนี่ หลังจากจบคดีนาลให้มาอิทดสอบพลังจิต ผลคือมาอิมีพลังเซนซิทีฟแฝงอยู่ (ผู้มีพลังไซคิก ESP)
คดีที่ 4: การละเล่นต้องห้าม
วันหนึ่ง ยาซึฮาระ โอซามุ ประธานนักเรียนของโรงเรียนแห่งหนึ่งมาขอให้นาลช่วยไปสืบคดีประหลาดที่โรงเรียน ซึ่งอาจารย์ในโรงเรียนที่ไม่ให้การต้อนรับคณะของนาลเท่าไหร่นัก นาลให้ยาซึฮาระแบ่งเด็กออกตามกลุ่มเพื่อเล่าเหตุการณ์ที่เกิดขึ้นให้ฟัง เริ่มจากเสียงแปลกๆ ในห้องโสต ล็อกเกอร์ที่เปิดไม่ออก หุ่นจำลองแยกส่วนเอง เสียงในห้องดนตรี เตียงในห้องพยาบาลที่อยู่ๆ ก็มีคนมานอน และมีคนเห็นซาคาอุจิเด็กที่ฆ่าตัวตายไปแล้วมาเดินในโรงเรียน และคำสั่งเสียที่ประหลาดคือ “ผมไม่ใช่สุนัข” (นาลและทีมเข้าใจในทันทีว่าเพราะอะไร นั่นเพราะอาจารย์ทุกคนในโรงเรียนเข้มงวดมา และชอบให้คำพูดที่รุนแรงในการสั่งนักเรียน)
กลุ่มอาหารเป็นพิษทั้งห้องโดยมียาซึฮาระรวมอยู่ด้วย(แต่ไม่ใช่อาหารเป็นพิษแต่เพราะกลิ้นเห็นอย่างรุนแรงในห้องจนทำให้นักเรียนทั้งห้องอาเจียน) และคดีไฟไหมห้องเปลี่ยนเสื้อผ้าที่จะไหมทุก 12 วัน นาลพบต้นเหตุของเรื่องทั้งหมด เพราะนักเรียนในโรงเรียนเล่น โยริคิริซามะ ซึ่งก็คือผีถ้วนแก้ว โดนมีกระดาษที่ให้เล่นกันเฉพาะและต้องเอาไปไว้ที่ศาลเจ้าเมื่อเล่นเสร็จ นาลจึงต้องเรียกกำลังเสริมอีกครั้งโดยมียาซึฮาระเป็นอีกหนึ่งคนที่เข้ามาช่วย นาลให้ทุกคนเริ่มไล่ผีจากจุดที่ได้มีการสอบถามว่าเกิดเรื่องประหลาดขึ้น และมาอิฝันบอกเหตุและหลุดปากบอกว่าอาจจะเกิดไฟไหนที่ห้องโสตแทนห้องเปลี่ยนเสื้อผ้าและก็เกิดไฟไหมขึ้นจริงๆ
และหลังจากนั้นมาอิก็ฝันและพบเหตุการณ์ประหลาดหลายครั้ง มาอิเล่าเรื่องสิ่งที่นาลมาเตือนในฝันให้ทุกคนฟัง จึงทำให้นาลนึกถึงศาสต์การสาปแช่งอีกอย่างขึ้นมาได้คือ โคโดคุ เป็นการเอาแมลงร้ายจำพวกที่มีพิษหลายๆ อย่างมาขังรวมกันไว้ให้มันกินกันเองจนกว่าจะเหลือตัวสุดท้าย แล้วนำไปวางไว้ให้คนที่เราต้องการสาปมาเก็บไปพร้อมเงิน แมลงจะนำโชคมาให้แต่เมื่อถึงเวลาแมลงก็จะกินคนเลี้ยง ซึ่งเหมือนกับในโรงเรียนที่มีวิญญาณมากมายแล้วก็เริ่มกินกันเองจนกว่าจะเหลือตัวสุดท้าย
ยาซึฮาระพูดถึงกระดาษที่ใช้ในการเล่นโยริคิริซามะที่เขียนคำว่าปีศาจเป็นวงกลมแทนที่จะเป็นคำว่า โทริอิ (ประตูใหญ่หน้าศาลเจ้า) ทำให้รินรู้ว่านี่คือการสาปแช่งจริงๆ และมีไว้เพื่อฆ่าคน ซึ่งคนๆ นั้นก็คืออาจารย์มาซึยามะ ฮิเดฮารุ(อาจารย์ฝ่ายปกครองที่เข้มงวดมากๆ) นาลคิดที่จะสะท้อนคำสาปทั้งหมดกลับไปที่เจ้าของคำสาปนั่นคือคนที่เล่นผีถ้วยแก้วทุกคน มาอิรู้สึกโกรธมากที่นาลจะสะท้อนคำสาปซึ่งอาจจะทำให้ทุกคนต้องตาย แต่นาลใช้วิธีสะท้อนคำสาปโดยใช้ฮิโตงาตะที่เขียนชื่อนักเรียนทั้งโรงเรียนไว้เป็นตัวรับคำสาปแทน
คดีที่ 5: เขาวงกตอาบเลือด
นาลถูกขอร้องให้สืบคดีคนหายในคฤหาสน์ของนายกรัฐมนตรี ที่มีโมริ มาโดกะ อาจารย์ที่เป็นคนสอนวิชาโกสต์ฮันเตอร์ให้ แต่เนื่องจากเป็นคดีดังจึงให้ยาซึฮาระมาเป็นตัวแทน (รับบทผู้อำนวยการแทน) และก็ได้ขอความช่วนเหลือจากทีมงานเดิม นาลเริ่มที่การให้ผู้ดูแลบ้านเล่าถึงเหตุการณ์คนหายให้ฟัง และให้ทุกคนออกสำรวจบ้านและวัดทุกห้องเพื่อทำแผนที่บ้าน บ้านถูกต่อเติมจากหลังเดิมทำให้บ้านมีแต่ห้องประหลาดๆ แถมขั้นบันไดที่มีไม่เท่ากัน การจากที่ต้องวัดและตรวจอย่างระเอียดทำให้พบห้องลับ 2 ห้องซึ่งมีการพบของในห้องนั้นด้วย
เสื้อกาวที่มีเงินโบราณอยู่ในกระเป๋าที่เขียนข้อความประหลาดไว้(อ่านได้ตอนหลังว่า "คนที่มาที่นี่ตายหมดแล้ว ได้ยินว่าถูกอุราโดะฆ่า รีบหนีไปซะ") หลังจากอาจารย์อิงาราชิ ให้ซึซึกิผู้ช่วยทำพิธีเชิญวิญญาณ ซึซึกิก็หายตัวไป วันต่อมาอาซึกิก็หายไปอีกคน มาอิฝันว่ามีชาย 2 คนพาตัวเธอไปที่ห้องแปลกๆ ที่ไม่เคยเห็น ฝ่ายไปทางสวน และเข้าไปที่ห้องที่ปูกระเบื้อง เธอถูกเอาวางบนเตียงและก็มีคนเอามีดบาดที่คอเธอ มาอิและเล่าฝันให้ทุกคนฟัง จอห์นตั้งข้อสังเกตว่าคนที่หายไปมีแต่หนุ่ม สาวที่อายุไม่ถึง 30 ทั้งนั้น และคนที่ 3 ก็หายไป เนื่องจากทุกคนในกลุ่มไม่มีใครถึง 30 นาลจึงจำเป็นต้องจับคู่เพื่อให้ช่วยดูแลกันและกัน แต่มีคนที่เกินมายาซึฮาระจึงถอนตัวออกเพื่อออกไปช่วยมาโดกะหาข้อมูลภายนอก นาลต้องการให้มาซาโกะเป็นร่างทรงให้แต่ถูกมาอิคัดค้าน จึงต้องให้รินเชิญวิญญาณแทน
รินเรียกวิญญาณของ 3 คนที่หายไปมาซึ่งก็ได้ความว่าคนที่ฆ่าทุกคนใบ้คือ "อุราโด" ซึ่งถูกใช้เรียกแทนแคร๊กคูล่า อุราโดะจับหนุ่มสาวไปแล้วก็ปาดคอเอาเลือดมาเพื่อจะอาบเพราะตัวเองไม่ค่อยแข็งแรง นาลต้องการที่จะทุบกำแพงเพื่อหาสิ่งที่ต่อเติมบ้านเพื่อปิดไว้ และก็พบกับห้องที่ถูกปิด นาลพบซากศพคนที่หายไปก่อนหน้านี้ เมื่อเรื่องออกมาดังนี้นาลจึงตัดสินใจที่จะถอนกำลังเพราะไล่ผีไม่ได้ และจุดประสงค์ที่แท้จริงก็สำเร็จแล้ว นั่นคือการตรวจสอบว่า ดร.โอลิเวอร์ เดวิส เป็นการแอบอ้าง ในขณะที่กลับลังจะกลับ มาซาโกะ เกิดรู้สึกหึงมาอิกับนาลจึงขอแยกออกไป แล้วเธอก็หายตัวไป นาลจึงต้องค้นหาห้องที่ถูกโบกปูนปิดไว้อีกครั้ง
ในขณะนั้นมาอิก็หลับและฝันอีกครั้ง เธอฝันเห็นนาลที่ชี้ที่อยู่ของมาซาโกะ มาซาโกะที่กลัวมาจนมาอิจึงต้องหยิบลูกกุญแจที่เป็นเครื่องรางของตัวเองให้มาซาโกะไว้ ก่อนที่จะตื่น มาอิเล่าว่ามาซาโกะยังไม่ตายทำให้ทีมงานมีกำลังใจที่จะหาต่อ และก็พบส่วนที่ถูกปิดไว้ มาอิคุ้นมาเพราะตัวเองเคยฝันถึง จึงวิ่งเข้าไปเพื่อช่วยมาซาโกะ เมื่อทุกคหนีอุราโดะได้ นาลก็เล่าให้ฟังว่าได้พบซากโครงกระดูกของผู้สูญหายทุกคนถูกจัดวางไว้อย่างดีในห้องๆ หนึ่ง ยาซึฮาระรายงานผลการสืบให้ผู้ดูแลรับทราบและแนะนำให้เผาบ้านทิ้ง เพราะวิญญาณของอุราโดะยึดติดกับบ้าน ถ้าบ้านถูกเผาเค้าก็จะหายไปด้วย
วัดสารภี (จังหวัดสุพรรณบุรี)
วัดสารภี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำสุพรรณบุรี ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 24 ไร่ 2 งาน
วัดสารภีตั้งเมื่อ พ.ศ. 2353 ได้รับพระราชทานวิสุงคามสีมา เมื่อ พ.ศ. 2497 เขตวิสุงคามสีมา กว้าง 24 เมตร ยาว 40 เมตร
อาคารและเสนาสนะที่สำคัญ ได้แก่ อุโบสถ กว้าง 7 เมตร ยาว 12 เมตร ภายในประดิษฐานหลวงพ่อใหญ่ หรือ นามว่า พระพุทธมุนีศรีมงคล มีอายุกว่า 100 ปี นอกจากนั้นยังมีองค์พระอินทร์ทรงช้างเอราวัณขนาดใหญ่ในวิหารหน้าอุโบสถ เชื่อกันว่าการลอดท้องช้างเอราวัณจะทำให้ทำมาค้าขายร่ำรวยกิจการมั่นคงเจริญรุ่งเรือง ศาลาการเปรียญ กว้าง 19 เมตร ยาว 38 เมตร สร้างเมื่อ พ.ศ. 2511 หอสวดมนต์ กว้าง 6.50 เมตร ยาว 24 เมตร สร้างเมื่อ พ.ศ. 2522 และเจดีย์อยู่บริเวณหน้าอุโบสถ โดยเมื่อ พ.ศ. 2561 พบพระเครื่องจำนวนมากนับพันองค์ซ่อนอยู่ใต้ฐานเจดีย์เก่า
ซารา กิซอว์
ซารา กิซอว์ หรือ เจ้าหญิงซารา กิซอว์ ดัชเชสแห่งฮารา (Her Imperial Highness Sara Gizaw) ประสูติเมื่อวันที่ 1 มกราคม 2472 เป็นธิดาใน กิซอว์ อบิรา และ อันชา โตรา โดยทรงศึกษาในมหาวิทยาลัยเอดินบะระ
ซารา กิซอว์ ได้เสกสมรสกับ เจ้าชายมาคอนเนน พระราชโอรสใน สมเด็จพระจักรพรรดิเฮยิเล เซลาเซที่ 1 กับ สมเด็จพระจักรพรรดินีเมเนน อัสเฟาแห่งเอธิโอเปีย พระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย โดยรับพระราชทานพระอิสริยยศ เจ้าหญิงซารา กิซอว์ ดัชเชสแห่งฮารา พระชายา พร้อมฐานันดร อิมพีเรียลไฮเนส มีพระบุตรดังนี้
ภายหลังจากการเสกสมรสและขึ้นดำรงพระอิสริยยศศักดิ์แห่งพระราชวงศ์แล้วนั้น เจ้าหญิงซารา กิซอว์ ดัชเชสแห่งฮารา ทรงเป็นที่พูดถึงมากในเรื่องพระสิริโฉมของพระองค์ที่ทรงงดงามและแข็งแกร่งในเวลาเดียวกัน โดยภายหลังการสิ้นพระชนม์ของพระสวามีในปี 2500 พระองค์พร้อมด้วยพระโอรสทั้ง 3 พระองค์ ถูกควบคุมพระองค์ ยกเว้นเจ้าชายดาวิด และเจ้าชายทัฟฟารีซึ่งทรงศึกษา ณ โรงเรียนในต่างประเทศ หลังจากถูกคุมขังเป็นเวลานานและทรงถูกใช้ความรุนแรง ต่อมาทรงได้รับการปล่อยพระองค์จากระบอบเดิร์กพร้อมกับสมาชิกเจ้านายพระราชวงศ์ฝ่ายใน (สตรี) อีกหลายพระองค์ ในปี 2532 พระโอรสทั้ง 3 จึงถูกปล่อยพระองค์ออกมาเช่นกัน ซึ่งก่อนหน้าวันที่จะปล่อยตัวนั้น เจ้าชายดาวิด ถูกฆ่าตายที่บ้านพักส่วนพระองค์ใน สวิตเซอร์แลนด์ หลังจากการล่มสลายของระบอบเดิร์ก เจ้าหญิงซาราและพระโอรสของพระองค์ก็ได้รับอนุญาตให้เสด็จไปต่างประเทศได้ และหลังจากหลายปีที่ประทับอยู่ใน ลอนดอน จึงได้เสด็จกลับมาและดำรงพระชนม์ใน แอดดิสอาบาบา
เจ้าหญิงซารา กิซอว์ ดัชเชสแห่งฮารา ทรงดำรงพระชนม์ชีพ มีพระชันษายืนยาวถึง 90 ปี นับเป็นองค์กุลเชษฐ์พระองค์หนึ่งแห่งพระราชวงศ์เอธิโอเปีย ก่อนจะสิ้นพระชนม์ลงเมื่อวันที่ 17 กุมภาพันธ์ 2562 สิริพระชันษา 90 ปี 1 เดือน 16 วัน
สุดทางร็อก
สุดทางร็อก (Sound of Metal)​ เป็นภาพยนตร์อเมริกันแนวดรามา ปี 2019 กำกับการแสดงและเขียนบทภาพยนตร์โดยดาริอัส มาร์เดอร์ นำแสดงโดยริซ อาห์เมด และ โอลิเวียร์ คุก ร่วมด้วยพอล เรซี, ลอเรน ริดลอฟฟ์​ และ มาตีเยอ อมาลริค ในบทบาทนักแสดงสมทบ ออกเผยแพร่ครั้งแรกในเทศกาลภาพยนตร์นานาชาติโทรอนโต​ ครั้งที่ 44 ประเทศแคนาดา​ เมื่อวันที่ 6 กันยายน 2019 และปีต่อมาอเมซอน สตูดิโอส์ได้นำออกฉายแบบจำกัดโรงภาพยนตร์ในช่วงสั้นๆเมื่อวันที่ 20 พฤศจิกายน 2020 ก่อนจะเปิดให้รับชมในรูปแบบสตรีมมิง​ผ่านทาง อเมซอน ไพรม์วิดีโอ เป็นช่องทางหลักเมื่อ 4 ธันวาคม 2020
ภาพยนตร์เรื่องนี้ได้รับกระแสคำชื่นชมจากนักวิจารณ์ภาพยนตร์โดยเฉพาะอย่างยิ่งกับการออกแบบเสียงที่ทำให้ผู้ชมรู้สึกเหมือนค่อยๆสูญเสียการได้ยินไปทีละน้อยเช่นเดียวกับ รูเบน ซึ่งเป็นตัวละครหลัก รวมถึงการออกแบบเสียงที่ได้ยินในชีวิตประจำวันของตัวละครแต่ละตัวที่มีความแตกต่างอย่างสิ้นเชิงกับเสียงที่ตัวละครอย่าง รูเบน จะสัมผัสได้ในแต่ละฉาก นอกจากนี้ยังได้มีการจำลองระบบกลไกทางเสียงของระบบประสาทหูเทียมและมีการออกแบบเสียงเงียบได้อย่างละเอียดลออ สำหรับในส่วนของนักแสดง ริซ อาห์เมด ได้รับคำชื่นชมและคำวิจารณ์ที่ดี ในบทบาทนักแสดงนำ จนทำให้เขาได้รับรางวัลอินดิเพนเดนต์สปิริตอะวอดส์ในฐานะนักแสดงนำชายยอดเยี่ยม ​และได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยมและเข้าชิง​รางวัลลูกโลกทองคำ​ ในสาขานักแสดงนำชายยอดเยี่ยม ประเภทภาพยนตร์ดรามา
โดยภาพยนตร์เรื่องนี้ได้รับการคัดเลือกให้เป็นหนึ่งใน 10 ภาพยนตร์ยอดเยี่ยมประจำปี 2020 โดยนักวิจารณ์ภาพยนตร์ 52 คน รวมทั้งได้รับรางวัลออสการ์​ 2 สาขา ในงานประกาศผลรางวัลออสการ์ ครั้งที่ 93​ ได้แก่สาขาออกแบบเสียงยอดเยี่ยม และ สาขาลำดับภาพยอดเยี่ยม จากการถูกเสนอชื่อเข้าชิงถึง 6 สาขา​, ได้รับรางวัลแบฟตา​ 2 สาขา ได้แก่ตัดต่อภาพยอดเยี่ยมและบันทึกเสียงยอดเยี่ยม และได้รางวัลอินดิเพนเดนต์สปิริตอะวอดส์​อีก 3 สาขา
ในประเทศไทยนอกเหนือจากการรับชมทางระบบสตรีมมิงผ่านอเมซอน ไพรม์วิดีโอแล้ว ยังเปิดให้รับชมในรูปแบบวิดีโอ ออน ดีมานด์​ ผ่านทางทรู ไอดี, กูเกิล เพลย์​และไอทูนส์​ นอกจากนี้ยังถูกนำออกจัดจำหน่ายในรูปแบบบลูเรย์​ ระดับความคมชัด Full-HD พร้อมคำบรรยายภาษาไทย ในชื่อ สุดทางร็อก โดยบูมเมอแรง
เนื้อเรื่อง
ภาพยนตร์บอกเล่าเรื่องราวของ รูเบน สโตน (แสดงโดย ริซ อาห์เมด​ ผู้รับบท คาร์ลตัน เดรค จาก เวน่อม​ และ โพธิ รุก จาก โร้ค วัน: ตำนานสตาร์ วอร์ส​) มือกลองหนุ่มของวงดนตรีแนวเฮฟวีเมทัล​ชื่อว่า แบล็คแกมมอน ที่มีสมาชิกอีกคนคือ ลู เบอร์เกอร์ (แสดงโดย โอลิเวีย คุก นักแสดงนำหญิงจาก สงครามเกมคนอัจฉริยะ​) ตำแหน่งนักร้องนำ-มือกีตาร์ของวง และเป็นแฟนสาวของรูเบนด้วย ทั้งคู่ใช้ชีวิตอยู่ด้วยกันในรถบ้าน​และออกเดินทางเล่นคอนเสิร์ตด้วยกันไปทั่วสหรัฐอเมริกา จนกระทั่งวันหนึ่งรูเบนพบว่าตนเองเริ่มสูญเสียการได้ยิน จึงตัดสินใจไปพบแพทย์ซึ่งแพทย์ได้ทำการทดสอบและพบว่าเขาสามารถได้ยินเสียงต่างๆได้เพียง 20–30 เปอร์เซ็นต์ โดยความสามารถทางการได้ยินของเขาจะยิ่งน้อยลงเรื่อย ๆ ซึ่งแพทย์ได้แนะนำให้เขาผ่าตัดใส่ประสาทหูเทียมหรือหลีกเลี่ยงเสียงดัง แต่ด้วยค่าใช้จ่ายที่สูงเขาจึงยังคงเล่นคอนเสิร์ตต่อไป สถานการณ์นี้ไม่เพียงแต่จะกระทบต่อการเล่นดนตรีของเขา มันยังกระทบต่อความสัมพันธ์ระหว่างเขากับลูอีกด้วย
ลูตัดสินใจส่งรูเบนที่สภาพจิตใจย่ำแย่และต้องฟื้นฟูจากยาเสพย์ติด​ให้ไปยังสถานพักฟื้นทางจิตใจสำหรับผู้สูญเสียการได้ยินด้วยหวังว่าจะช่วยให้รูเบนปรับตัวได้ ที่แห่งนี้รูเบนได้พบกับ โจ​ (แสดงโดย พอล เรซี) เจ้าของสถานพักฟื้น ซึ่งเป็นอดีตทหารผ่านศึกผู้สูญเสียการได้ยินจากเหตุระเบิดในสงครามเวียดนาม​ รวมถึงได้พบกับผู้เข้ารับการบำบัดคนอื่นๆ รูเบนได้ปรับตัว สร้างมิตรภาพ รับรู้ถึงความสบายใจที่เกิดจากความสงบเงียบ รวมทั้งทำความเข้าใจในสิ่งที่เขาเคยคิดว่ามันคือสิ่งเลวร้ายในชีวิต นอกจากนี้รูเบนยังได้สมัครเรียนภาษามือกับ ​ไดแอน​ (แสดงโดย ลอเรน ริดลอฟฟ์​ จาก เดอะวอล์กกิงเดด ซีซั่น 9–10)​ ​ร่วมกับเด็ก ๆ ที่พิการทางการได้ยิน โดยเขาได้สอนพื้นฐานการตีกลองให้กับเด็กๆและไดแอน รูเบนได้ใช้ชีวิตร่วมกับทุกคนเพื่อค้นพบกับความหมายบางอย่างของชีวิตที่เขาไม่เคยพบมาก่อนเมื่อครั้งยังได้ยินทุกเสียงแบบคนปกติ
กระแสตอบรับ
ภาพยนตร์เรื่องนี้ได้รับคะแนนจากรอตเทนโทเมโทส์ 97 เปอร์เซ็นต์ จาก 260 บทวิจารณ์ โดยมีคะแนนเฉลี่ย 8.2 / 10 ซึ่งส่วนใหญ่นักวิจารณ์ภาพยนตร์ได้มีความเห็นไปในทางเดียวกันว่า เป็นภาพยนตร์ที่ทำให้ผู้ชมได้มองย้อนไปถึงประสบการณ์ที่มีต่อกลุ่มคนหูหนวก โดยการแสดงอันทรงพลังและเข้าถึงบทบาทของ ริซ อาห์เมด ทำให้ Sound of Metal เป็นภาพยนตร์ที่ดูน่าสนใจและมีชีวิตชีวา ส่วนในเมทาคริติก ​ภาพยนตร์เรื่องนี้มีคะแนนเฉลี่ย 82 จาก 100 คะแนน โดยนักวิจารณ์ภาพยนตร์ 36 คน
นอกจากนี้ภาพยนตร์ยังได้รับกระแสวิจารณ์เชิงบวกจากสื่อทั่วโลก โดยหนังสือพิมพ์ดิอินดีเพ็นเดนต์​ของสหราชอาณาจักร​ให้คะแนน 4 จาก 5 ดาว พร้อมกับยกย่องดารีอัส มาร์เดอร์ ผู้กำกับภาพยนตร์ และ ริซ อาห์เมด นักแสดงนำ
อ้างอิง
​ ​ ​
นกกา
นกกา จัดอยู่ในไฟลัมสัตว์มีแกนสันหลัง ชั้นสัตว์ปีก เป็นนกชนิดหนึ่งอยู่ในสกุล Corvus ในวงศ์นกกา (Corvidae) พบกระจายพันธุ์ทั่วโลก ยกเว้นในทวีปอเมริกาใต้ มีลักษณะเฉพาะตัวคือมีสีขนสีดำสนิทเป็นเงามันเลื่อม อยู่รวมกันเป็นกลุ่มและออกหากินเวลากลางวันโดยเฉพาะอย่างยิ่งวันที่แดดแรง กาจะหาอาหารโดยการซ่อนตัวในเงาของต้นไม้ สำหรับการจู่โจมเหยื่อ
นกกามีลักษณะเหมือนนกอีกประเภทหนึ่งชื่อ นกเรเวน ซึ่งเป็นนกที่มีสีดำเหมือนกัน
นอกจากนี้แล้ว นกกายังถือว่าเป็นนกที่มีอายุขัยเฉลี่ยสูงถึง 90 ปี ซึ่งนับว่าสูงกว่าสัตว์ใหญ่อย่างช้างเสียอีก
ชนิด
ชนิดของนกกามีดังนี้
ธงชาติฮังการี
ธงชาติฮังการี (Magyarország zászlaja) เริ่มใช้เมื่อวันที่ 1 ตุลาคม ค.ศ. 1957 มีทั้งหมด 3 สี คือ สีแดง ,สีขาว และ สีเขียว โดยสีแดง หมายถึง เลือดของผู้รักชาติ สีขาว หมายถึง สันติภาพและแม่น้ำดานูบ สีเขียว หมายถึง ความหวังและธรรมชาติ ในประเทศฮังการี และเคยเป็นธงประจำสาธารณรัฐประชาชนฮังการี
รายละเอียดและกฎระเบียบ
รัฐธรรมนูญแห่งสาธารณรัฐฮังการีมิได้กำหนดสัดส่วน ความกว้าง:ความยาว ของธงชาติ;  แต่, รัฐบัญญัติที่ออกประกาศใช้ในปี ค.ศ. 1957 ได้มีการกำหนดสัดส่วน ความกว้าง:ความยาว ของธงเรือแห่งชาติ โดยมีลักษณะเดียวกับธงชาติ (ธงแถบสีแดง-ขาว-เขียว) ในสัดส่วน 2:3.
รัฐบัญญัติที่รัฐบาลประกาศบังคับใช้เมื่อ ค.ศ. 2000, ว่าด้วยสัดส่วนธง (แม้เคยมีการกำนดไว้ในรัฐธรรมนูญ แต่มิได้เกิดขึ้น ในปี ค.ศ. 1995 หรือ ค.ศ. 2000 legislation) ธงชาติ และ ธงราชการที่ใช้โดยรัฐบาล หรือ สถานที่ราชการ ให้ใช้สัดส่วนธงที่ 1:2.
เคอิจิโร โคะยะมะ
เคอิจิโร โคยามะ เป็นนักร้องชาวญี่ปุ่น
เบิร์ด ทเวนตี้ทู
เบิร์ด ทเวนตี้ทู (BIRD 22) เป็นอัลบั้มลำดับที่ 18 ของเบิร์ด - ธงไชย แมคอินไตย์ ออกวางจำหน่ายในวันที่ 22 กรกฎาคม พ.ศ. 2565 โดยจำนวน 10 เพลง ซึ่งมีนักแต่งเพลงร่วมงานมากมาย เช่น ดี้ - นิติพงษ์ ห่อนาค, เป๋า - กมลศักดิ์ สุนทานนท์, ตู๋ - ปิติ ลิ้มเจริญ, ครูสลา คุณวุฒิ, ป๊อด - ธนชัย อุชชิน, แอ้ม - อัจฉริยา ดุลยไพบูลย์, อิทธิพงศ์ กฤดากร ณ อยุธยา (ต้า-พาราด็อกซ์) เป็นต้น รวมถึงได้นำเพลงอื่นที่มีอยู่เดิมของจีเอ็มเอ็ม แกรมมี่ มาขับร้องใหม่ในรูปแบบของเบิร์ดอีก 2 เพลง ในโอกาสครบรอบ 40 ปี ของจีเอ็มเอ็ม แกรมมี่ ในปี พ.ศ. 2566
รายชื่อเพลง
ต่อไปนี้เป็นรายชื่อเพลงในอัลบั้มเบิร์ด ทเวนตี้ทู
ซิงเกิลที่จัดทำมิวสิควีดีโอ
มากองรวมกันตรงนี้ เผยแพร่ เมื่อวันที่ 22 มิถุนายน พ.ศ. 2565 เป็นการรวมตัวกันของนักร้องนักดนตรี ได้แก่ สุดเขต จึงเจริญ (เอก ซีซันไฟฟ์) แต่งเนื้อร้องและทำนอง, ฟองเบียร์ - ปฏิเวธ อุทัยเฉลิม เป็นผู้ดูแลเนื้อเพลง (Lyrics Director), มุขเอก จงมั่นคง เป็นโปรดิวเซอร์, รัฐ พิฆาตไพรี (รัฐ แทททูคัลเลอร์) เป็นมือกีตาร์, นรเทพ มาแสง (นอ พอส) เป็นมือเบส, อริญชย์ ปานพุ่ม (เล็ก ทีโบน) เป็นมือกลอง, วิชญ วัฒนศัพท์ (โหน่ง The Photo Sticker Machine) เป็นมือคีย์บอร์ด และวงซีซันไฟฟ์ร่วมร้องคอรัส
ลำไยลองกอง เผยแพร่ เมื่อวันที่ 22 กรกฎาคม พ.ศ. 2565 คำร้องโดย ประติมากรรม น้ำแข็ง ทำนองและเรียบเรียงโดย ธนา ลวสุต
ทดลองใช้ เผยแพร่ เมื่อวันที่ 27 ตุลาคม พ.ศ. 2565 คำร้อง/ทำนอง โดย อัจฉริยา ดุลยไพบูลย์ เรียบเรียงโดย ชลทัศน์ ชาญศิริเจริญกุล สำหรับมิวสิควีดีโอเพลงนี้มี พัชราภา ไชยเชื้อ ร่วมแสดง
ฟ้อนทั้งน้ำตา เผยแพร่ เมื่อวันที่ 1 มีนาคม พ.ศ. 2566 ตั้งชื่อเพลงโดย ครูสลา คุณวุฒิ คำร้องโดย ธนชัย อุชชิน เรียบเรียง/Producer วิชญ วัฒนศัพท์, The Photo Sticker Machine โดยเพลงฟ้อนน้ำตาได้ถูกจัดทำมิวสิควิดิโอนำเสนอภายใต้โครงการ THAI 5F SOFT POWER ของกระทรวงวัฒนธรรม เพื่อเป็นการยกระดับงานวัฒนธรรมผ่านสื่อสร้างสรรค์ต่าง ๆ เช่น สื่อเพลง และสื่อบุคคลที่มีอิทธิพลในการถ่ายทอดสู่สาธารณชน ซึ่งนำเสนอเรื่องราวของ 5F ประกอบด้วย อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival)
ซิงเกิลที่จัดทำ LYRICS VIDEO
เพลงที่ไม่มีใครฟัง เผยแพร่ เมื่อวันที่ 22 เมษายน พ.ศ. 2565 ประพันธ์คำร้องโดย นิติพงษ์ ห่อนาค และสุวัธชัย สุทธิรัตน์ ประพันธ์ทำนองพร้อมเรียบเรียงเสียงประสาน
ใจบันดาลแรง แรงบันดาลใจ เผยแพร่ เมื่อวันที่ 22 สิงหาคม พ.ศ. 2565 ประพันธ์คำร้อง/ทำนอง โดยกมลศักดิ์ สุนทานนท์และ ปิติ ลิ้มเจริญ เรียบเรียงเสียงประสาน โดย วิชญ วัฒนศัพท์
ฝนตกไหม เผยแพร่ เมื่อวันที่ 29 สิงหาคม พ.ศ. 2565 ประพันธ์คำร้องพีรพล เอี่ยมจำรัส, กฤตย์ จีรพัฒนานุวงศ์ ทำนอง Three Man Down เรียบเรียงเสียงประสาน โดย ปณต คุณประเสริฐ
วัดอินทาราม (จังหวัดฉะเชิงเทรา)
วัดอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองตีนนก อำเภอบ้านโพธิ์ จังหวัดฉะเชิงเทรา โดยมีเจ้าอาวาสรูปปัจจุบันคือ พระครูอินทพัฒนประสุต (สำเริง)
วัดอินทาราม หรือที่ประชาชนนิยมเรียกว่า วัดทด เริ่มสร้างเมื่อ พ.ศ. 2408 ซึ่งมีนายสิน นาเทศ ชาวตำบลหนองตีนนก อำเภอบ้านโพธิ์ เป็นผู้มอบที่ดินเพื่อสร้างวัด จำนวน 8 ไร่ 2 งาน และได้รับอนุญาตให้สร้างวัดเมื่อ พ.ศ. 2439 เนื้อที่ที่ได้รับพระราชทานวิสุงคามสีมา กว้าง 40 เมตร ยาว 80 เมตร ได้รับพระราชทานวิสุงคามสีมาครั้งหลังเมื่อวันที่ 31 กรกฎาคม พ.ศ. 2546
ภายในวัดได้ให้ราชการตั้งโรงเรียนในที่ดินของวัด ก่อตั้งเมื่อ พ.ศ. 2464 โดยอาศัยศาลาการเปรียญของวัดเป็นที่เรียน
แอวก์
แอวก์ (Ełk) เป็นเมืองเล็ก ๆ ทางตะวันออกเฉียงเหนือของประเทศโปแลนด์ มีประชากร 61,156 คน (ค.ศ. 2010) ตั้งอยู่บนฝั่งทะเลสาบแอวก์ที่เกิดจากธารน้ำแข็ง รอบล้อมไปด้วยป่าไม้ เป็นแหล่งในการล่าสัตว์
Ħ
Ħ/ħ เป็นอักษรละตินตัวที่ 10 ของ ภาษามอลตา ที่มีเส้นด้านบน ตรงกันกับ อักษร H หรือ I ทำให้ระบบการเขียนตัวอักษร Ħ ในคีย์บอร์ดของภาษามอลตา
= Ħ ตัวอักษร = Ħ ใช้ในภาษามอลตาสามารถออกเสียงได้ด้วย
จอยทูเดอะเวิลด์
จอยทูเดอะเวิลด์ หรือ พระทรงบังเกิด (คาทอลิก) หรือ ความสุขเปรมปรีดิ์มีแก่ชาวโลก (โปรเตสแตนต์) (Joy to the World) เป็นเพลงเทศกาลที่ได้รับความนิยมที่สุดในช่วงวันคริสต์มาส เนื้อเพลงภาษาอังกฤษถูกเขียนขึ้น โดย ไอแซค วัตต์ ซึ่งมีเนื้อหาเกี่ยวกับช่วงครึ่งหลังของพระธรรมสดุดี บทที่ 98 ในพระคัมภีร์ไบเบิล และได้รับการตีพิมพ์ครั้งแรกในปี ค.ศ.1719 ในผลงานของ ไอแซค วัตต์ เนื้อหาพระธรรมสดุดีของเดวิดในส่วนนี้เป็นการสื่อเรื่องราวถึงพระคัมภีร์ภาคพันธสัญญาใหม่ และนำไปใช้ในการนมัสการของเหล่าคริสเตียน ไอแซค วัตต์ เขียนคำพูดไว้ว่า "จอยทูเดอะเวิลด์" เป็นเพลงนมัสการพระเกียรติและชัยชนะของพระคริสต์ และเพื่อการรับเสด็จการกลับมาอีกครั้งของพระคริสต์ในวันพิพากษาโลก ซึ่งเพลงจอยทูเดอะเวิลด์ได้รับการขนานนามจากชาวอิสราเอลว่าเป็นเพลงที่แสดงถึงความชื่นชมยินดี ที่พระคริสต์ได้นำหนทางที่จะได้คืนดีกับพระเป็นเจ้ามาให้
ทำนองเพลง
เพลงถูกนำมาปรับปรุงเนื้อร้องโดยวัตต์อีกครั้ง และครั้งนี้ได้รับการร่วมมือจาก โลเวลล์ เมสัน ในปี ค.ศ.1839 ในการปรับปรุงทำนองใหม่อีกด้วย จากทำนองเพลงเก่าซึ่งเชื่อว่ามีต้นกำเนิดมาจากจอร์จ เฟรดริก ฮันเดล ไม่น้อยเพราะรูปแบบของบท (And heaven and nature sing...)
จอร์จ เฟรดริก ฮันเดล เปิดวงดนตรีและการแสดง "Comfort ye from Handel's Messiah" และเป็นครั้งแรกที่ได้มีการบันทึกไว้ว่า เป็นการแสดงที่ยอดเยี่ยมจากบันทึก 4 ฉบับ ซึ่งสื่อถึงการมีความสุขเมื่อใช้ชีวิตอยู่ในพระเป็นเจ้า แต่อย่างไรก็ตาม จอร์จ เฟรดริก ฮันเดล ก็ไม่ได้เป็นผู้แต่งทำนองทั้งหมด
ทั้งนี้ ตั้งแต่ปี ค.ศ. 2000 เป็นต้นมา เพลงจอยทูเดอะเวิลด์ได้รับความนิยมสูงสุดในทวีปอเมริกาเหนือและทั่วโลก
ลาน
ลาน เป็นไม้ยืนต้นในวงศ์ปาล์ม ใบเดี่ยว ใบใหญ่คล้ายพัด ช่อดอกขนาดใหญ่ทรงกรวย ดอกสีเหลืองอ่อน ผลแก่เต็มที่สีเหลืองกลมรี มีเปลือกหุ้ม สีเขียว เนื้อในสีขาว รสหวาน ผลแก่ เปลือกแข็ง สีดำ ตรงกลางผลกลวง มีน้ำอยู่ข้างใน ออกผลครั้งเดียวในชีวิต จากนั้นจะตาย ใบลานใช้ทำเครื่องจักสาน มุงหลังคา ลำต้นทำครก ผลกินสดหรือเชื่อม ในทางยา เปลือกลานใช้เป็นยาระบาย ใบลานเผาไฟใช้เป็นยาดับพิษ แก้อักเสบ รากใช้ฝนแก้ร้อน ขับเหงื่อ
การเผยแผ่ศาสนาพุทธในสหราชอาณาจักร
การเผยแผ่ศาสนาพุทธในสหราชอาณาจักร พระพุทธศาสนาเริ่มเผยแผ่เข้าสู่ประเทศอังกฤษ เมื่อประมาณ พ.ศ. 2393 โดยนายสเปนเซอร์ อาร์คี ได้พิมพ์หนังสือศาสนจักรแห่งบูรพาทิศออกเผยแพร่ แต่ไม่มีผู้สนใจมากนัก จนกระทั่ง เซอร์เอดวินด์ อาโนลด์ ได้เขียนหนังสือ ประทีปแห่งเอเชียขึ้น และได้พิมพ์เผยแพร่ใน พ.ศ. 2422 ก็ได้รับความสนใจจากชาวอังกฤษอย่างกว้างขวาง ทำให้ชาวอังกฤษเริ่มหันมาเลื่อมใสศรัทธาในพระพุทธศาสนามากขึ้น พ.ศ. 2424 ศาสตรจารย์ ที ดับเบิลยู ริส เดวิดส์ ได้จัดตั้ง สมาคมบาลีปกรณ์ ขึ้น โดยมีวัตถุประสงค์เพื่อจัดพิมพ์พระไตรปิฎกเป็นภาษาอังกฤษออกเผยแพร่
ฮิโรชิ ทากาฮาชิ
ฮิโรชิ ทากาฮาชิ นักวาดการ์ตูนชาวญี่ปุ่น เกิดที่เมืองไอซูบังเงะ จังหวัดฟูกูชิมะ ประเทศญี่ปุ่น มีผลงานเป็นที่รู้จักจากเรื่อง เรียกเขาว่า อีกา และมีภาคต่อในชื่อ เวอร์ส (Worst) นอกจากนี้ยังมีส่วนรวมในการทำภาพยนตร์วันพีซ และภาพยนตร์โทรทัศน์ พีชเกิร์ล
การเผยแผ่ศาสนาพุทธในสหราชอาณาจักร
ใน พ.ศ. 2450 มีการจัดตั้งพุทธสมาคมแห่งเกรตบริเตนและไอร์แลนด์ขึ้นในกรุงลอนดอน พร้อมกับพิมพ์วารสาร พุทธศาสตร์ปริทัศน์ ออกเผยแพร่นอกจากนี้ได้มีการจัดตั้งวิหารทางพระพุทธศาสนาขึ้นหลายแห่งในประเทศอังกฤษ เช่น พุทธวิหารลอนดอน ของประเทศศรีลังกา วัดไทย ของมูลนิธิสงฆ์อังกฤษที่ถนนอัมสตรีท กรุงลอนดอน และวัดพุทธประทีปของประเทศไทย ซึ่งตั้งอยู่ในกรุงลอนดอน เป็นต้น
พระพุทธศาสนาในประเทศอังกฤษในปัจจุบัน
ในปัจจุบัน มีชาวอังกฤษหันมานับถือพระพุทธศาสนาเพิ่มขึ้นเรื่อยๆ จากรายงานในวารสารทางสายกลางของพุทธสมาคมลอนดอน ระบุว่า มีสมมาคมองค์กรต่างๆ ที่เกี่ยวข้องกับพระพุทธศาสนาจัดตั้งอยู่ในประเทศอังกฤษประมาณ 30 แห่ง เพื่อเผยแผ่พระพุทธศาสนาในหมู่ชนชาวอังกฤษ จึงกล่าวได้ว่า พระพุทธศาสนาในประเทศอังกฤษค่อยๆ เป็นปึกแผ่นมั่นคงและก้าวหน้าไปโดยลำดับ
นอกจากนี้ประเทศอังกฤษยังมีความสัมพันธ์กับชาวพุทธในประเทศไทยโดยประธานสังฆสมาคม แห่งประเทศอังกฤษ ได้ทำหนังสือผ่านสถานเอกอัครราชทูตไทย ประจำกรุงลอนดอนขอเชิญผู้แทนสงฆ์ไทยพร้อมด้วยอธิบดีกรมการศาสนา เดินทางไปประเทศอังกฤษเพื่อทำการเผยแผ่พระพุทธศาสนาและจัดหลักสูตรการศึกษาธรรม ซึ่งเรื่องนี้ได้รับการอนุมัติให้ดำเนินการจาก ฯพณฯ นายกรัฐมนตรี เมื่อ พ.ศ. 2507 กรมการศาสนาจึงได้ส่งคณะธรรมทูตออกเดินทางไปยังประเทศอังกฤษ และต่อมาได้มีการสร้างวัดไทย และตั้งมูลนิธิพุทธศาสนาขึ้น ณ กรุงลอนดอน วัดไทยวัดแรกคือ วัดพุทธปทีป มีพระสงฆ์ไทยอยู่จำพรรษา และประกอบศาสนกิจ มีชาวพุทธที่เป็นทั้งชาวไทย และชาติอื่นๆ ที่อยู่ในประเทศอังกฤษ มาประกอบกิจกรรมที่วัดไทยอยู่เสมอ เป็นจำนวนมาก ต่อมาก็มีวัดไทยตั้งขึ้นอีกหลายวัด เช่น วัดพุทธปทีป, วัดสังฆทาน, วัดป่าจิตตวิเวก, วัดป่าสันติธรรม, วัดพุทธวิหาร
รายชื่อวัดไทยในอังกฤษ
แบ่งเป็นวัดมหานิกาย 4 วัดและวัดพุทธของชาวต่างชาติอีก 5 วัด
มะไฟควาย
มะไฟควาย เป็นพืชท้องถิ่นในมาเลเซีย เกาะสุมาตรา เกาะบอร์เนียว และภาคใต้ของไทย ภาคกลางเรียกลังแขหรือลำแข ปัตตานีเรียกมะแค้ ลังแข ภาษาอินโดนีเซียเรียกตัมปุยซายาหรือตัมปุยบูลัน ภาษามลายูเรียกตัมโปย เงาะซาไกเรียกลารัก เป็นไม้ยืนต้นขนาดใหญ่ ใบเกลี้ยง ไม่มีขนอ่อน แผ่นใบเรียวเข้าหาโคน ไม่เว้า ช่อดอกยาว ออกเป็นกลุ่มตามกิ่งหรือลำต้น ผลมีขนาดใหญ่ที่สุดเมื่อเทียบกับพืชในสกุลเดียวกันทั้งหมด ผลกลม เปลือกหนามาก มีกลีบเลี้ยงติดอยู่ ก้านของผลยาว แข็ง ผลดิบสีชมพูอมม่วง มีขน เมื่อแก่กลายเป็นสีน้ำตาล ไม่มีขน เนื้อสีขาวขุ่น แต่เมื่อถูกอากาศจะกลายเป็นสีดำอย่างรวดเร็ว มี 3-6 เมล็ด รสหวานอมเปรี้ยว ใช้รับประทานเป็นผลไม้
อ้างอิง
นิดดา หงส์วิวัฒน์ และทวีทอง หงส์วิวัฒน์. มะไฟควาย ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 171
กอพัฒน์ เจริญบรรพชน
กอพัฒน์ "เฮนรี" เจริญบรรพชน (Gorpat Charoenbanpanchon) หรือ '''จี. เฮนรี เจริญ''' (Gorpat Henry Charoen) (เกิด พ.ศ. 2516 ) นายกเทศมนตรีเมืองลาพัลมา ในออเรนจ์เคาน์ตี รัฐแคลิฟอร์เนีย เป็นนักการเมืองชาวอเมริกันเชื้อสายไทยคนแรกที่ชนะการเลือกตั้งการเมืองท้องถิ่นในสหรัฐ และนักการเมืองอเมริกันเชื้อสายเอเชียคนแรกในรอบสิบปี ที่ชนะการเลือกตั้งในเขตนี้ โดยได้รับการเลือกตั้งเป็นสมาชิกสภาเทศบาลเมืองลาพัลมาในปี ค.ศ. 2006 ได้รับเลือกเป็นนายกเทศมนตรีของเมืองในปีถัดมา และดำรงตำแหน่งสมัยที่สองในปี ค.ศ. 2012
เมื่อเดือนมีนาคม ค.ศ. 2011 กอพัฒน์ได้ประกาศเสนอตัวเป็นตัวแทนพรรครีพับลิกัน ลงสมัครสมาชิกสภาผู้แทนราษฎรสหรัฐ (Assemblyman) ของรัฐแคลิฟอร์เนีย เขต 67 ในการเลือกตั้งเดือนพฤศจิกายน ค.ศ. 2012 แต่ได้ประกาศถอนตัวในเวลาต่อมา เนื่องจากการปรับเขตเลือกตั้งใหม่
ซาร์ (แก้ความกำกวม)
ซาร์ เป็นคำทับศัพท์ในหลายภาษา อาจหมายถึง
อินเตอร์สเตต 4
อินเตอร์สเตต 4 (Interstate 4 หรือ I-4) ป็นทางหลวงอินเตอร์สเตตสายหนึ่งในประเทศสหรัฐอเมริกา ตั้งอยู่ภายในรัฐฟลอริดาตลอดทั้งเส้น มีความยาวทั้งสิ้น 132.30 ไมล์ (212.91 กิโลเมตร) มีเส้นทางต่อมาจากอินเตอร์สเตต 275 ในเมืองแทมปา รัฐฟลอริดา (ทางตะวันตก) จนถึงอินเตอร์สเตต 95 ในเมืองเดย์โทนาบีช รัฐฟลอริดา (ตะวันออก) อินเตอร์สเตต 4 เป็นหมายเลขที่ต่ำที่สุด ในระบบทางหลวงอินเตอร์สเตตของสหรัฐอเมริกา
อินเตอร์สเตต 4 เชื่อมโยงเมืองสำคัญเช่น แทมปา เลคแลนด์ ออร์แลนโด และเดย์โทนาบีช มักเรียกถนนสายนี้ว่า I-4 Corridor ตั้งแต่ที่เส้นทางเชื่อมโยงเมืองเหล่านี้